**1 А клас** **Домашна работа – 22 учебна седм.**

***Четене***

* Моля, прочетете буквите и текста на **стр. 78-79** за преговор на **буквите и гласни звукове „А-Ъ, О-У, Е-И“, сонорни съгласни „Л, М, Р, Н, Й“ и звучни и безвучни съгласни „Т-Д, С-З, К-Г, П-Б, Ф-В, Ш-Ж“** от ***Буквара***. Моля, нека текстът се прочете достатъчно пъти, за да стане гладко.
* На децата съм дала принтирани листи със стихотворението **„Аз съм българче“** от *Иван Вазов*. Моля, пазете листите – не ги мачкайте, драскайте и късайте! Носете ги всяка седмица в клас. Ще го добавя и тук за тези, които са отсъствали. Моля, нека децата се опитат да го научат **наизуст** (дори и един куплет може само за начало, а колкото повече, толкова по-добре). Ще го казваме на тържеството в края на учебната година.

|  |
| --- |
| *Едно е слънцето – добро и светло -* *в небесната градина.* |
| *Една единствена като сърцето**е моята родина.* |
| *Коя е тя?**(България)* |

*Аз съм българче*

*Аз съм българче и силна*

*майка мене е родила;*

*с хубости, блага обилна*

*е родината ми мила.*

*Аз съм българче. Обичам*

*наште планини зелени,*

*българин да се наричам –*

*първа радост е за мене.*

*Аз съм българче свободно,*

*в край свободен аз живея,*

*всичко българско и родно*

*любя, тача и милея.*

*Аз съм българче и расна*

*в дни велики, в славно време,*

*син съм на земя прекрасна,*

*син съм на юнашко племе.*

 *Иван Вазов*

***Писане***

* Моля, попълнете **стр. 68-69** за преговор на **буквите и гласни звукове „А-Ъ, О-У, Е-И“, сонорни съгласни „Л, М, Р, Н, Й“ и звучни и безвучни съгласни „Т-Д, С-З, К-Г, П-Б, Ф-В, Ш-Ж“ буквите „Ж“** и **„Ш“** от ***Тетрадка №2***.